burgasdotpro/wikipedia huggingface dataset:
Bralo

Bralo alebo trocha nepresne útes je kamenný útvar (stena) vystupujúci kolmo alebo takmer kolmo z okolitého prostredia, spravidla až tak kolmo, že z neho už odpadáva zvetraný horninový materiál na úpätie. Zvyčajne vzniká eróziou. Bralá (na súši) sú charakteristické pre horské a vysokohorské oblasti.
Sierra Nevada (sopka)

Sierra Nevada (alebo Sierra Nevada de Lagunas Bravas) je neaktívny vulkanický komplex, nachádzajúci sa v jednej z najneprístupnejších oblastí Ánd, na hraniciach Argentíny a Čile. Komplex je tvorený približne dvanástimi krátermi a asociovanými lávovými prúdmi dlhými až 7 km a rozkladá sa na ploche približne 225 km2. Staršie časti komplexu sa nachádzajú na východnej, argentínskej strane hranice.
Koral

Koral môže byť:
Pozauna

Pozauna alebo trombón je dychový hudobný nástroj. Podľa Sachsovej-Hornbostelovej klasifikácie patrí medzi "uzatvorené aerofóny". Má sústavu rúrok, ktorými prúdi vzduch do ozvučníka, čím vzniká tón.
História.
Pozauna je jedným z najstarších hudobných nástrojov vyrobených z kovu. Na základe jazykopisných údajov vznikol na pôde dnešného Španielska. Prvá doložená správa o využití nástroja je z 15. storočia. V období baroka sa trombón využívala ako sólový nástroj, neskôr v období klasicizmu jej využitie pokleslo z dôvodu menšieho obsadenia symfonického orchestra. 
Návrat využitia pozauny nastáva v období romantizmu, v ktorom skladatelia začali znovu preferovať veľký symfonický orchester. 
Využitie.
Využitie pozauny je veľké nielen v orchestroch, ale aj v kvartetách, kvintetách, v jazze a samozrejme aj ako sólový nástroj, najčastejšie so sprievodom klavíra. V minulosti bola pozaunová rodina veľká, patrili sem pozauny diskantové, altové, tenorové, basové a kontrabasové. Dnes sa používajú pozauny altové, tenorové a basové, diskantová a kontrabasová pozauna zanikla. 
Zloženie.
Pozaunu môžeme rozdeliť na dve časti, a to časť:
The Chronicles of Life and Death

The Cronicles of Life and Death je tretí štúdiový album americkej pop punkovej skupiny Good Charlotte. Z tohto albumu sú známe predovšetkým single „Predictable“, „I Just Wanna Live“, „The Chronicles of Life and Death“ a „We Believe“. 
Album The Cronicicle of Life and Death sa distribuoval v dvoch odlišných verziách (Life version, Death version). Album získal zlatú platňu v Rakúsku (15 000 predaných kópií), Spojenom Kráľovstve (100 000 predaných kópií), platinovú platňu v Austrálii (70 000 predaných kópií) a USA (1 000 000 predaných kópií).
Falso Azufre

Falso Azufre je názov neaktívneho vulkanického komplexu, tvoreného sústavou prekrývajúcich sa kráterov, dómov a lávových prúdov, ležiacich v 15 km dlhej, východo-západnej línii na hraniciach Čile a Argentíny. Vek komplexu je odhadovaný na pleistocén až holocén, mladšia časť leží v Argentíne.
Gorgónia vejárovitá

Gorgónia vejárovitá (lat. "Gorgonia ventalina", "Gorgonia flabellum", "Rhipidogorgia flagellum"), prezývaná "Venušin vejár", je druh vejárovníka. Tvorí často aj vyše metra vysoké vejárovité kolónie z veľmi jemnej modrej a žltej sieťoviny.
Good Morning Revival

Good Morning Revival je štvrtý štúdiový album americkej pop punkovej skupiny Good Charlotte. V porovnaní s predchádzajúcimi troma albumami je tento optimistickejšie ladený a obsahuje viac elektronickej hudby. Na albume sa nachádza aj skladba The River, táto skladba je v histórii Good Charlotte prvou nahranou v spolupráci s inou kapelou, konkrétne s Avenged Sevenfold.
Album Good Morning Revival bol ostro kritizovaný viacerými kritikmi, niektorí ho doslova "zmietli zo stola", pre jeho údajnú komerčnosť. Podľa niektorých kritikov a fanúšikov, kapela odbočila zo svojho žánru. Napriek tomu sa album veľmi dobre predáva.
Zoznam skladieb.
Bonusy
Nevado de Incahuasi

Nevado de Incahuasi (keč. "dom Inkov") je stratovulkanický komplex, pozostávajúci z dvoch stratovulkánov, nachádzajúci sa na hraniciach Argentíny a Čile, asi 20 km severovýchodne od vulkánu Nevados Ojos del Salado. Komplex leží na staršej, 3,5 km širokej kaldere a je tvorený dacitovými, andezitovými a bazaltovými lávovými prúdmi. Na severovýchodných svahoch sa nachádzajú štyri mladé, holocénne pyroklastické dómy.
Nevados Ojos del Salado

Nevados Ojos del Salado je v súčasnosti neaktívny stratovulkán, nachádzajúci sa na hraniciach Argentíny a Čile. S výškou 6 893 m je to zároveň najvyšší vulkán, ktorý eruptoval v historickej dobe. Vrchol sopky je tvorený viacerými krátermi, lávovými dómami a pyroklastickými troskovými kužeľmi, ležiacimi na staršej, značne deštruovanej kaldere. Napriek svojej výške je pokrytý snehom iba v zimných mesiacoch, nakoľko sa nachádza v extrémne suchej oblasti v blízkosti atacamskej púšte.
Posledná erupcia sopky sa odohrala približne pred 1 500 rokmi a vyprodukovala pemzové vulkanoklastické uloženiny a lávové prúdy ryolitového až dacitového zloženia. To že sopka nie je trvalo vyhasnutá, potvrdzujú aj aktívne fumaroly a nepotvrdené hlásenie o zvýšenej emisii plynov a pár z jesene roku 1993.
Sopka drží ešte jeden primát, na jej východnom svahu sa vo výške 6 390 m v jednom z kráterov nachádza najvyššie položené jazero sveta (s priemerom hladiny približne 100 m).
Vlajka Thajska

Vlajka Thajska – aj keď sa Thajsko často nazývalo „"krajinou bieleho slona"“, nie je už od roku 1917 obraz slona na thajskej vlajke (s výnimkou vlajky vojenského loďstva). Tá bola najprv roku 1916 upravená tak, že nad figúrou slona a po ňou boli do červeného poľa pridané dva biele horizontálne pruhy, ale roku 1917 bol obťažne zhotoviteľný slon vypustený. Ešte toho roku vstúpila krajina do vojny a priestor medzi obidvomi bielymi pruhmi bol vyplnený modrou farbou, pretože vlajky takmer všetkých spojencov a zvlášť Francúzska obsahovali červenú, bielu a modrú. Tak vznikla trikolóra ("trairanga") s pruhom červeným, bielym, modrým, bielym a červeným (1:1:2:1:1). Modrá je thajskou národnou farbou a reprezentuje kráľovstvo, biela budhizmus a čistotu národa, červená slobodu a krv preliatu za jej získanie.
Galéria.
&lt;/div align="center"&gt;
El Solo

El Solo je názov neaktívneho stratovulkánu, nachádzajúceho sa na hraniciach Argentíny a Čile, západne od statovulkánu Nevados Ojos del Salado. Stavba sopky pozostáva z deviatich erupčných centier a viacerých hrubých vrstiev pyroklastických depozitov prevažne ryolitovo-dacitového zloženia, ktoré vypĺňajú priľahlé údolia.
Cadillac

Cadillac, formálne Cadillac Motor Car Division je divízia americkej spoločnosti General Motors, ktorá vyrába luxusné automobily. Primárne trhy Cadillacu sú USA, Kanada a Čína, avšak Cadillac distribuuje tiež do ďalších 34 krajín. Za rok 2012 predala v USA spoločnosť Cadillac 149 782 automobilov.
Vlajka Uzbekistanu

Vlajka Uzbekistanu – pozostáva z troch vodorovných pruhov: svetlo modrého, bieleho a zeleného, ktoré sú rozdelené úzkymi červenými prúžkami. Na svetlo modrom pruhu je vľavo umiestnený polmesiac a vedľa je dvanásť päťramenných hviezd. Vlajka bola prijatá 18. novembra 1991.
Súčasná vlajka vznikla úpravou vlajky bývalej Uzbeckej sovietskej republiky. Modrá na vlajke je farba Timura (v Európe známeho pod menom Tamerlán), ktorý bol v 14. storočí vládcom veľkej ríše s centrom v Uzbekistane. Biela je farba mieru a zelená symbolizuje vegetáciu miestnej krajiny. Červená v dvoch tenkých pruhoch je znakom životaschopnosti. Dvanásť hviezd reprezentuje mesiace islamského kalendára, polmesiac je vyjadrením moslimskej viery obyvateľov Uzbekistanu.
Boys &amp; Girls (Good Charlotte)

„Girls &amp; Boys“ je názov piesne hudobnej pop punkovej skupiny Good Charlotte z roku 2003. Pieseň sa nachádza na albume "The Young and the Hopeless". Skladba získala veľký úspech, umiestnila sa na 6. mieste hitparády U.K. Singles Chart. „Girls and Boys“ trvá 3:01 min., bola nahraná v roku 2002 v Sony International, vydaná začiatkom roka 2003. Producentom piesne bol Eric Valentine.
Videoklip k piesni bol nakrútený na Novom Zélende ako paródia na dievčatá a chlapcov. Pobaviť môžu starší páni a panie, ktoré sa správajú ako 20-roční (napr. starší pán hrá s Billy-m videohru, alebo hádžu na autá malinovku a po tom utečú, hrajú basketbal a podobne). Na konci videoklipu sa Benji zobúdza a myslí si, že to bol sen, kým nezbadá pred svojou posteľou postaršiu pani, ktorá mu nesie raňajky.
Bradlo

Bradlo môže byť:
Rif

Rif môže byť:
RIF môže byť:
Stewart Copeland

Stewart Armstrong Copeland (* 16. júl 1952) je americký bubeník. Copeland pôsobil v skupine The Police a je považovaný za jedného najvplyvnejších bubeníkov všetkých čias. Počas výluky skupiny The Police bubnoval za iné skupiny a nahral viacerú hudbu k filmom. 
V roku 1980 vydal album pod pseudonymom Klark Kent. V januári 2006 bola premiéra Copelandovho filmu o skupine The Police "Everyone Stares: The Police Inside Out". 
Na oceneniach Grammy v roku 2007 opäť vystúpil spolu so Stingom a Andym Summersom a zahrali hit „Roxanne“. Toto bolo prvé verejné vystúpenie skupiny od roku 1986.
Fargo (film)

Fargo je cynický kriminálny triler od bratov Joela a Ethana Coenových z roku 1996. Film vznikol mimo Hollywoodu.
V roku 2014 vznikol na stanici FX rovnomenný televízny seriál, ktorý zobrazuje iné kriminálne prípady v rovnakej lokalite ako film. Coenovci na ňom pracovali ako výkonní producenti.
Príbeh.
Jerry Lundegaard je predavač áut v Minneapolise. Kvôli svojim finančným problémom vymyslí plán únosu svojej ženy. Prostredníctvom mechanika Shepa Proudfoota kontaktuje dvoch zločincov Gaeara Grimsruda a Carla Showaltera. Požiada ich, aby uniesli jeho ženu za výkupné 80 000 dolárov. Jerry však plánuje oznámiť svojmu bohatému svokrovi, že výkupné je milión dolárov a navýšenú sumu, vyplatenú jeho svokrom, plánuje použiť na zaplatenie vlastných dlhov. 
Únos vychádza podľa plánu až dovtedy, kým únoscovia nezastrelia policajta a ďalších dvoch svedkov vraždy. Vraždy začne vyšetrovať miestna šerifka Marge Gundersonová, ktorá sa rýchlo dostane na stopu únoscov. Pri preberaní výkupného Carl zastrelí Jerryho svokra, ktorý sa rozhodne zrealizovať predávanie výkupného sám. Po zistení, že kufrík s výkupným obsahuje milión dolárov Carl kufrík ukryje a svojmu partnerovi Carlovi prinesie len sľúbených 80 000 dolárov, ktorý medzitým zabije Jerryho ženu. Pri hádke o auto Gaear zabije Carla sekerou a telo sa snaží zlikvidovať v drvičke na drevo. Pri tom ho však pristihne šerifka Marge Gundersonová a zatkne ho. Jerryho neskôr tiež zatknú v moteli v Bismarcku. Peniaze za výkupné nakoniec nikto nezíska.
Pravdivosť verzus fikcia.
Podľa úvodného textu vo filme je film natočený podľa skutočných udalostí, ktoré sa odohrali v roku 1987 v Minnesote. V skutočnosti je však celý príbeh filmu fiktívny, čo sa aj píše v titulkoch na konci filmu. 
Niektoré scény vo filme sú inšpirované skutočnými udalosťami z rôznych kriminálnych prípadov. Napríklad scénka v ktorej Gaear Grimsrud strká mŕtvolu Carla Showaltera do drvičky na drevo je inšpirovaná skutočným kriminálnym prípadom, v ktorom manžel zavraždil svoju manželku a potom ju strčil do drvičky na drevo. 
Ocenenia.
Film získal dvoch Oscarov a ďalších 52 ocenení a 30 nominácii.
Zerynthia

Zerynthia (Ochsenheimer, 1816), po slovensky pestroň, je rod motýľov zo skupiny (tribu) Zerynthiini, podčeľade jasone (Parnassiinae) a čeľade vidlochvostovitých (Papilionidae). 
Do rodu "Zerynthia" patria tri druhy denných motýľov: pestroň vlkovcový ("Zerynthia polyxena" Denis et Schiffermüller, 1775), "Zerynthia rumina" Linnaeus, 1758 a podľa posledných názorov aj pestroň "Zerynthia cassandra" Geyer, 1828, ktorý mal donedávna status poddruhu.
Príboj (vlny)

Príboj je narážanie vĺn na pobrežie. Jeho sila závisí od vetra, morského vzdúvania a morských prúdov. Príboj svojou činnosťou tzv. abráziou tvaruje pobrežie. Na strmom pobreží vzniká útesový príboj pôsobiaci nárazmi vody na skaliská, pričom odrážaná voda zväčšuje výšku aj silu nasledujúcej vlny. Príboj sa zosiluje aj na odvalených skalách, na plochom pobreží sa naopak trením vĺn o dno zmenšuje dĺžka vĺn, ale zväčšuje sa ich výška, až sa lámu a prepadajú. Pri nabehnutí na piesočnú pláž potom pozvoľna zanikajú, pri tom však premiestňujú piesok, alebo iný materiál vrátane zvyškov organizmov.
Zvlášť silný príboj vzniká často pri búrkach, alebo búrlivom vetre počas prílivu. Pokusy techniky využiť veľkú silu príboja nie sú dosiaľ úspešné.
Bubienok

Bubienok môže byť:
Fargo

Fargo môže byť:
Správne konanie

Správne konanie alebo administratívne konanie je (podľa slovenského práva) konanie, v ktorom v oblasti verejnej správy správne orgány rozhodujú o právach, právom chránených záujmoch alebo povinnostiach fyzických osôb a právnických osôb (teda účastníkov tohto konania).
Správne konanie sa na Slovensku riadi (ešte česko-slovenským) Zákonom o správnom konaní (nazývaným aj Správny poriadok), t. j. zákonom č. 71/1967 Zb. z 29. júna 1967. V Česku majú medzičasom nový Správny poriadok z roku 2004. Na Slovensku bola prijatá novela zákona o Správnom poriadku, s účinnosťou k 1.1. 2004. 
Rámcové požiadavky na právne úpravy správneho konania v členských štátoch Rady Európy stanovuje Rezolúcia Výboru ministrov Rady Európy č. (77) 31, o ochrane jednotlivca vo vzťahu k správnym aktom.
North Vancouver

North Vancouver môže byť:
Mužská štvorhra na French Open 2007

Mužská štvorhra na French Open 2007 sa hrala ako súčasť French Open 2007 od 30. mája do 9. júna. Súťaže sa zúčastnilo 64 párov, z toho 16 nasadených. Víťazmi sa stali Knowles a Nestor, ktorí vo finále vyhrali nad párom Lukáš Dlouhý, Pavel Vízner 2:6, 6:3, 6:4.
Nasadenie.
Nižšie je zoznam nasadených hráčov. V zátvorkách je kolo, v ktorom vypadli.
Ženská štvorhra na French Open 2007

Ženská štvorhra na French Open 2007 sa hrala ako súčasť French Open 2007 od 31. mája do 8. júna. Súťaže sa zúčastnilo 64 párov, z toho 16 nasadených. Víťazkami sa stali Moliková a Santangelová, ktoré vo finále vyhrali nad párom Katarina Srebotniková, Ai Sugijamová 7:6, 6:4.
Nasadenie.
Nižšie je zoznam nasadených hráčov. V zátvorkách je kolo, v ktorom vypadli.
This Darkened Heart

This Darkened Heart je druhý album skupiny All That Remains, ktorý vyšiel 8. apríla 2004 v hudobnom vydavateľstve Prosthetic Records. Produkciu albumu odviedol Adam Dutkiewicz zo spriatelenej kapely Killswitch Engage. Album je preplnený gitarovými melódiami, silnými emóciami, náladami a drsnými atmosférami. Na albume sa po novom objavuje čistý spev Philipa Labonteho v niekoľkých skladbách a nachádza sa tam aj inštrumentálna balada s akusticko-gitarovým úvodom "Regret Not".
Onderkov potok

Onderkov potok je potok v Dolnom Zemplíne, v severozápadnej časti okresu Trebišov. Je to ľavostranný prítok Bačkovského potoka, meria 4,7 km a je tokom VII. rádu.
Prameň.
Pramení v Slanských vrchoch, v geomorfologickom podcelku Mošník, na juhozápadnom svahu Strechového vrchu (777,6 m n. m.) v nadmorskej výške cca 585 m n. m. 
Opis toku.
Na hornom toku tečie severojužným smerom a postupne sa stáča na juhovýchod. Následne vstupuje do Východoslovenskej pahorkatiny, do geomorfologického podcelku Podslanská pahorkatina, na dolnom toku sa stáča na východ, tečie okrajom obce Bačkov a oblúkom sa stáča k ústiu na juh. Do Bačkovského potoka ústi na okraji spomenutej obce v nadmorskej výške približne 210 m n. m. Nepriberá žiadne prítoky.
Strechovský potok

Strechovský potok je potok v Dolnom Zemplíne, v južnej časti okresu Vranov nad Topľou. Je to pravostranný prítok Cabovského potoka, má dĺžku 2,6 km a je tokom VII. rádu.
Prameň.
Pramení v Slanských vrchoch, v geomorfologickom podcelku Mošník, na severoseverovýchodnom svahu Strechového vrchu (777,6 m n. m.) v nadmorskej výške približne 555 m n. m. 
Opis toku.
Od prameňa tečie najprv severoseverovýchodným smerom, následne sa dvakrát stáča (takmer v pravom uhle), najprv na východ, potom na sever. Do Cabovského potoka ústi na okraji Východoslovenskej pahorkatiny (geomorfologický podcelok Podslanská pahorkatina), západne od obce Cabov v nadmorskej výške cca 298 m n. m. Nepriberá žiadne prítoky.
Nokturná (Debussy)

Nokturná je orchestrálna skladba Clauda Debussyho. Skladba v kompletnom znení zaznela na premiére v roku 1901, ale dokončená bola už v roku 1899. Skladateľ pôvodne zamýšľal zložiť nokturná pre husle a orchester, neskôr svoj zámer však zmenil. K vytvoreniu diela ho, tak ako u mnohých ďalších jeho diel, podnietilo umenie - tentokrát súbor obrazov amerického maliara Jamesa Whistlera, nazvaných Nokturná. Ide tu teda o spojitosť s týmito nokturnami, a nie tými Chopinovými, ako by sa mohlo na prvý pohľad zdať. Sám Debussy vysvetľuje: " Slovo nokturná je tu treba chápať vo všeobecnejšom a dekoratívnom význame. Nejde o obvyklú formu nokturna, ale predovšetkým o hru svetiel a vnemov."
Skladba má tri časti:
Zloženie orchestra: tri flauty, dva hoboje, anglický roh, dva klarinety, tri fagoty, štyri lesné rohy, tri trúbky, tri pozauny, tuba, činely, malý bubon, tympany, dve harfy, sláčikové nástroje (1. a 2. husle, violy, violončelá, kontrabasy) a ženský zbor (8 sopránov a 8 altov). Typická dĺžka skladby je približne 24 minút.
"Oblaky" sú tichou a diskrétnou kompozíciou. Zachycujú oblohu vo svojej nemennosti, ktorú narúšajú iba pomaly plynúce oblaky. Harmonicky je táto časť založená na jednoduchom slede akordov v 6/4 takte. S prvou časťou kontrastuju "Slávnosti" - prinášajú oživenie, šum a rytmus. Evokujú večernú slávnosť v lese. V strede skladby je použitý vynikajúci pochodový motív, ktorý znázorňuje pochod mestskej gardy. Úloha bola zverená anglickému rohu a sordinovaným trúbkam. Pochod je výrazný, no napriek tomu znie akoby pod závojom, nevymyká sa z celkovej atmosféry a je skvelou ukážkou Debussyho kompozičnej práce. V Sirénach skladateľ zhudobnil svoje milované more. Poslúchač sa dostáva na tichú a melancholickú morskú hladinu, nad ktorou sa vznáša lákavý spev Sirén. Tento obraz spolu s orchestrom dotvára spev ženského zboru bez textu.
Aj keď dielo bolo prijaté v čase premiéry skôr vlažne, dnes je uznávané a radí sa k skladateľovým najlepším počinom.
Vlajka Antiguy a Barbudy

Vlajka Antiguy a Barbudy je červená s veľkým klinom v tvare rovnoramenného trojuholníka zo základňou na hornom okraji a s hrotom v strede dolného okraja. Klin je rozdelený na tri vodorovné polia, čierne, modré a biele. V čiernom pruhu je žlté vychádzajúce slnko s deviatimi lúčmi, symbolizujúce nástup novej éry rozkvetu ostrova. Klin tvaru písmena V naznačuje tiež víťazstvo () nad kolonializmom. Červená farba symbolizuje činorodú dynamiku obyvateľstva, čierna africký pôvod väčšiny ľudu, modrá nádej a spolu s bielou a žltou zároveň slnko, more a piesočnaté brehy ostrova, teda ako hlavnej turistickej príťažlivosti.
Vlajka bola zavedená v roku 1967 a pri vyhlásení nezávislosti roku 1981 sa nezmenila.
Kamenný potok (prítok Trnávky)

Kamenný potok je potok v Dolnom Zemplíne, v severozápadnej časti okresu Trebišov. Je to pravostranný prítok Trnávky, meria 4,8 km a je tokom VI. rádu.
Pramení v Slanských vrchoch, v podcelku Bogota, v lokalite Poratúnok, na severovýchodnom svahu Zvadlivej hory (734,0 m n. m.) v nadmorskej výške približne 650 m n. m. V pramennej oblasti tečie na sever, zľava priberá krátky prítok z južného svahu Malého Žiaru (732,1 m n. m.) a pokračuje severovýchodným smerom. Následne sa stáča, na krátkom úseku tečie na východ, opätovne mení smer na severovýchod a vteká do Východoslovenskej pahorkatiny, do podcelku Podslanská pahorkatina. Napokon preteká okrajom obce Dargov, pričom juhovýchodne od centra obce ústi v nadmorskej výške cca 235 m n. m. do Trnávky.
Glenn Weiner

Glenn Weiner (* 27. apríl 1976, Johannesburg, Južná Afrika) je bývalý americký profesionálny tenista.
Neutrálne relé

Neutrálne relé je elektromagnetický prístroj, ktorý vykonáva spínanie kontaktov. Má jednu stabilnú polohu (odpadnutá kotva relé). Napája sa jednosmerným prúdom; striedavým za predpokladu jeho usmernenia mostíkovým usmerňovačom. U neutrálneho relé nezávisí príťah kotvy na polarite priloženého napätia, opačne je to u polarizovaného relé.
Princíp činnosti.
Pokojný stav: Kotva relé je odpadnutá od jadra (modrá šípka na obr.) a je zopnutý rozpínací kontakt relé.
Pracovný stav: Po pripojení napájacieho napätia na cievku (podľa polarity na obr.) sa v magnetickom obvode (jadro + kotva) relé vytvorí magnetický tok (v smere ako na obr.), ktorý má tendenciu uzatvoriť magnetický obvod - pritiahnuť kotvu relé smerom k jadru (zelená šípka na obr.). Tým sa zopne zapínací kontakt relé. Relé je budené.
Jason Stoltenberg

Jason Stoltenberg (* 4. apríl 1970, Narrabri, Austrália) je bývalý austrálsky profesionálny tenista. Počas svojej kariéry vyhral 4 turnaje ATP v dvojhre a 5 turnajov vo štvorhre.
Vlajka Argentíny

Vlajka Argentíny ma tri vodorovné pruhy – modrý, biely a modrý, v prostriedku je žlté slnko slobody s 32 lúčmi, ktoré vyšlo z mrakov pri prvej veľkej demonštrácii 25. mája 1810 v Buenos Aires, ktorého účastníci požadovali po španielskom vicekonzulovi nezávislosť. Dvojfarebnú vlajku navrhol gen. M. Belgrano roku 1812 podľa kokardy pochádzajúcej z roku 1810 z uniforiem hnutia za slobodu krajiny (buenosaireský pluk "Patricios", ktorý odrazil britské intervenčné vojská roku 1807), prijatá bola so získaním nezávislosti krajiny roku 1816; slnko slobody bolo pridané roku 1818.
Plná vlajka so slnkom je tzv. "ceremoniálna vlajka" (španielsky "Bandera Oficial de Ceremonia"). Vlajka bez slnka je tzv. "ozdobná vlajka" (španielsky "Bandera de Ornato"). Ceremoniálna vlajka musí byť vždy zavesená vyššie ako ozdobná vlajka. Z vexilologického hľadiska je ceremoniálna vlajka národnou, štátnou a námornou vlajkou; ozdobná je alternatívnou národnou vlajkou.
Doug Flach

Doug Flach (* 10. august 1970, St. Louis, Missouri, USA) je bývalý americký profesionálny tenista. Počas svojej kariéry vyhral 2 turnaje ATP vo štvorhre.
Pecový jarok

Pecový jarok je potok v Dolnom Zemplíne, v severozápadnej časti okresu Trebišov. Je to ľavostranný prítok Trnávky, má dĺžku a je tokom VI. rádu. 
Pramení v Slanských vrchoch, v podcelku Mošník, na juhozápadnom svahu vrchu Pece () v nadmorskej výške cca Na hornom toku tečie juhovýchodným smerom, potom tečie na krátkom úseku na východ, zľava priberá krátky prítok z lokality Dernance a pokračuje juhojuhovýchodným smerom. Následne vstupuje do Východoslovenskej pahorkatiny, do podcelku Podslanská pahorkatina, napokon sa stáča severojužným smerom a sprava priberá významný prítok () z lokality Vladárka. Medzi rekreačným strediskom Biele Studničky a obcou Dargov (západne od nej) ústi v nadmorskej výške cca do Trnávky.
Vlajka Aruby

Vlajka Aruby je modrá s dvomi úzkymi žltými vodorovnými pruhmi v dolnej časti listu. V jeho ľavom hornom rohu je červená, bielo lemovaná štvorcípa hviezda. Modrá farba symbolizuje more a oblohu, štvorcípa hviezda ostrov Aruba a pozdrav jej obyvateľov ľudom na všetky štyri svetové strany. Červená farba hviezdy je pripomienkou pôvodného indiánskeho obyvateľstva z kmeňa Aravakov, biely lem znamená slnečné pláže ostrova. Žltá farba predstavuje poľnohospodárstvo (hlavne pestovanie aloe, ktorej žlté kvety krášlia prírodu Aruby) aj niekdajšiu ťažbu zlata.
Vlajka bola zavedená roku 1976.
Žiarsky potok (prítok Trnávky)

Žiarsky potok je krátky potok v Dolnom Zemplíne, v severozápadnej časti okresu Trebišov. Je to pravostranný prítok Trnávky, meria 2,8 km a je tokom VI. rádu. 
Pramení v Slanských vrchoch, v podcelku Bogota, na severozápadnom svahu Veľkého Žiaru (708,2 m n. m.) v nadmorskej výške cca 555 m n. m. Od prameňa sa postupne stáča na severovýchod, koryto vytvára dvojitú vlnovku a vteká do výbežku Východoslovenskej pahorkatiny, podcelku Podslanská pahorkatina. Tu sa stáča a pokračuje severojužným smerom. Bez pribratia prítokov ústi západoseverozápadne od obce Dargov, v blízkosti rekreačného strediska Biele Studničky, v nadmorskej výške približne 287 m n. m. do Trnávky.
Mark Kratzmann

Mark Kratzmann (* 17. máj 1966, Murgon, Austrália) je bývalý austrálsky profesionálny tenista. Počas svojej kariéry vyhral 18 turnajov ATP vo štvorhre.
Vlajka Bahám

Vlajka Bahám má tri vodorovné pruhy – modrý, zlatožltý a modrý, medzi nich je v žrďovej časti vložený čierny klin tvaru rovnostranného trojuholníka. Trojuholník symbolizuje odhodlanie ľudu Bahám rozvíjať a ovládať bohaté zdroje zeme i mora, predstavované žltou (pobrežie ostrovov) a modrou farbou (žltá však reprezentuje aj životodárne slnko). Čierna farba znamená silu a moc jednotného bahamského národa. 
Vlajka bola zavedená v roku 1973.
Galéria.
&lt;/div align="center"&gt;
Zábrzdná vzdialenosť

Zábrzdná vzdialenosť je vzdialenosť, na ktorej dokáže vlak idúci po trati zastaviť, prípadne znížiť rýchlosť v potrebnom rozsahu. Na zábrzdnú vzdialenosť sa tiež umiestňujú návestidlá, ktoré ale za určitých okolností môžu byť od seba vzdialené aj na kratšiu vzdialenosť (musia byť ale označené) a predzvesti. Zábrzdná vzdialenosť sa určuje podľa prevádzkovej rýchlosti daného úseku trate.
Darren Cahill

Darren Cahill (* 2. október 1965, Adelaide, Austrália) je bývalý austrálsky profesionálny tenista. Počas svojej kariéry vyhral 2 turnaje ATP v dvojhre a 18 turnajov vo štvorhre.
Vlajka Bahrajnu

Vlajka Bahrajnu je červená s bielym pruhom pri žrdi, oddeleným ôsmimi bielymi zubami od červeného poľa. V tejto podobe existuje asi od roku 1933, jej vznik však siaha až do začiatku 19. storočia, kedy bola celá červená, ako bývalo zvykom v krajinách pri Perzskom (Arabskom) zálive; biely pruh je pozostatok lemu, ktorý bol po roku 1820 predpísaný Veľkou Britániou na znamenie toho, že sa krajina zriekla pirátstva. Dnešný vzhľad vlajky bol oficiálne schválený v roku 1972.
Trnava (prítok Trnávky)

Trnava je vodný tok v Dolnom Zemplíne, v severozápadnej časti okresu Trebišov. Je to pravostranný prítok Trnávky, má dĺžku 8,6 km a je tokom VI. rádu.
Pramení v Slanských vrchoch, v podcelku Bogota, na juhovýchodnom svahu Malého Žiaru (732,1 m n. m.) v nadmorskej výške približne 440 m n. m. Na hornom toku tečie juhovýchodným smerom, následne vstupuje do Východoslovenskej pahorkatiny, do podcelku Podslanská pahorkatina a stáča sa východoseverovýchodným smerom. Ďalej priberá ľavostranný prítok z oblasti Zámkovky a tečie na východojuhovýchod. Potom sa dvakrát esovito stáča, juhovýchodným smerom preteká cez obec Zbehňov, za obcou sa prudko stáča na severovýchod a následne na východ. Vzápätí preteká južným okrajom intravilánu mesta Sečovce, sprava priberá krátky prítok prameniaci západne od osady Vrbovce a opätovne mení smer toku na severovýchod. Napokon sa stáča na sever a juhovýchodne od centra mesta ústi v nadmorskej výške cca 119 m n. m. do Trnávky.
Vlajka Turks a Caicos

Vlajka Turks a Caicos - používa sa britská modrá služobná vlajka ("Blue Ensign") s miestnym vlajkovým emblémom (nazývaným po anglicky "badge") z roku 1965, ktorý je umiestnený vo vlajúcej časti. Je to štít zo znaku, na ktorom sú na žltom poli vyobrazené tri najdôležitejšie miestne produkty - lastúra, langusta a kaktus. 
Vlajka bola zavedená v roku 1968.
Hrčeľský potok

Hrčeľský potok je potok v Dolnom Zemplíne, na území okresu Trebišov. Je to pravostranný prítok Chlmca, meria 4,4 km a je tokom VII. rádu.
Pramení v Zemplínskych vrchoch na severovýchodnom svahu Viničnej hory (282,8 m n. m.) v nadmorskej výške cca 217 m n. m. Od prameňa tečie najprv viac-menej na sever, výrazným oblúkom sa stáča na východ, pričom zo západu a severu obteká Veľatský les. Následne pokračuje východojuhovýchodným smerom, sprava priberá prítok z oblasti Javora a stáča sa na severovýchod. ďalej vstupuje na Východoslovenskú rovinu, do podcelku Trebišovská tabuľa, napája vodnú nádrž Hrčeľ a preteká okrajom obce Hrčeľ. Východne od tejto obce ústi v nadmorskej výške približne 109,5 m n. m. do Chlmca.
Doména najvyššej úrovne

Doména najvyššej úrovne (; skratka "TLD") je posledná časť plne kvalifikovaného názvu domény (za poslednou bodkou).
Internet Assigned Numbers Authority zodpovedá za správu koreňových nameserverov (koreň DNS stromu), ktoré presmerúvajú požiadavky na TLD na servery operátorov jednotlivých TLD. IANA klasifikuje TLD na:
Kystiansky potok

Kystiansky potok je potok v Dolnom Zemplíne, v centrálnej časti okresu Trebišov. Je to pravostranný prítok Chlmca, má dĺžku 5,3 km a je tokom VII. rádu.
Pramení v Zemplínskych vrchoch na severnom svahu Vysokého vrchu (433,8 m n. m.) v nadmorskej výške cca 240 m n. m. V pramennej oblasti tečie na krátkom úseku severovýchodným smerom, potom stáča a tečie na sever. Následne priberá občasný ľavostranný prítok zo severozápadného svahu Vysokého vrchu a vteká na Východoslovenskú rovinu, do podcelku Trebišovská tabuľa. Zo západu obteká obec Kysta, stáča sa severoseverovýchodným smerom a sprava priberá prítok zo severného úpätia Strekova (279,1 m n. m.). Južne od obce Zemplínsky Branč sa napokon v nadmorskej výške približne 103 m n. m. vlieva do Chlmca.
Vlajka Grónska

Vlajka Grónska má dva vodorovné pruhy, biely a červený, a na ich styku je, posunuté smerom k žrdi, kruhové pole o priemere 2/3 šírky vlajkového listu. Horná polovica tohto poľa je červená, dolná biela.
Grónsku zástavu navrhol miestny umelec a prijali ju v roku 1985. Červená a biela sú farby Dánska a demonštrujú úzke spojenie oboch krajín, pričom biela farba predstavuje ľad a červená symbolizuje slnko na horizonte.
Hečka

Hečka je potok v Dolnom Zemplíne, v juhozápadnej časti okresu Trebišov. Je to ľavostranný prítok Roňavy, meria 6,1 km a je tokom V. rádu.
Pramení v Zemplínskych vrchoch v oblasti Javora, na juhovýchodnom svahu Halovskej hory (299,9 m n. m.) v nadmorskej výške približne 240 m n. m. Na hornom toku tečie juhozápadným smerom, preteká popri areáli bývalých kúpeľov na ľavom brehu (vznikli v 18. storočí pri výveroch liečivých minerálnych prameňov, liečili sa tu reumatické ochorenia, neskôr zanikli) a vteká do odlesneného priestoru tzv. Roňavskej brány. Tu priberá najprv krátky ľavostranný prítok z východného svahu vrchu Hečka (169,0 m n. m.) a potom pravostranný prítok prameniaci východne od obce Luhyňa. Následne sa stáča a pokračuje severojužným smerom. Na dolnom toku už opäť tečie juhozápadným smerom, tečie v blízkosti obce Čerhov na ľavom brehu, z pravej strany priberá vedľajšie, intenzívne meandrujúce rameno Roňavy, a západne od obce, na slovensko-maďarskej hranici, sa v nadmorskej výške cca 117,5 m n. m. vlieva do Roňavy.
TLD

TLD môže byť:
Vlajka Mauritánie

Vlajka Mauritánie má pomer strán 2:3 a na zelenom poli, ktoré je zhora a zdola ohraničené červenými pruhmi, zobrazuje žltý polmesiac a nad ním päťcípu hviezdu. Žltá má význam krajiny a slnka, zelená je symbolom úrody. Hviezda s polmesiacom a čiastočne aj zelené pole má tiež význam islamu, ktorý je v krajine hlavným náboženstvom. Červené pruhy na vlajke symbolizujú krv patriotov bojujúcich za nezávislosť krajiny od Francúzska. Pôvodná vlajka, bez červených pruhov, bola ústavne schválená 22. marca 1959 a zavedená 1. apríla 1959. Stalo sa tak teda pred tým, než bola 28. novembra 1960 vyhlásená nezávislosť od Francúzska (autonómnou republikou bola Mauritánia od roku 1958). Ústava z 12. júla 1991 potvrdila vzhľad vlajky ale zákon, ktorý by určoval vzhľad a použitie vlajky chýbal. 
V januári 2017 sa malo v Mauritánii konať referendum o ústavných zmenách, ktorého súčasťou malo byť aj referendum o novej vlajke a hymne. Návrh novej vlajky vychádzal z existujúcej vlajky, pridaním dvoch úzkych červených pruhov na hornom a dolnom okraji vlajkového listu. Pruhy mali symbolizovať krv preliatu za túto krajinu. Dňa 30. decembra 2016 bolo referendum vládou zrušené z dôvodov nejednotnosti názorov obyvateľov na navrhované zmeny a veľkej finančnej náročnosti v ťažkých ekonomických podmienkach. 
Referendum, sprevádzané opozičným bojkotom, sa uskutočnilo 5. augusta 2017 a potvrdilo navrhované zmeny štátnych symbolov, zrušenie senátu a ďalších ústavných zmien a doplnení. Zmeny vlajky v podobe pridania dvoch červených pruhov boli prijaté 6. augusta 2017.
Vlajka Gambie

Vlajka Gambie – Vlajku tvoria tri vodorovné pruhy vo farbe červenej, modrej a zelenej, medzi nimi sú dva úzke biele prúžky. Je to symbolika slnka, rieky Gambie a poľnohospodárstva štátu, biele prúžky znamenajú jednotu a mier. Šírka pruhov je v pomere 6:1:4:1:6. Vlajka je z roku 1965.
Britské Západo-africké osady, ktorých súčasťou bola aj Gambia, používaly britský "Blue Ensign" s badgem, ktorý obsahoval slona stojacého pred palmou na pozadí africkej prírody a nápisom "West African Settlements". Po osamostatnení kolónie v roku 1889 bol nápis "West African Settlements" nahradený, podobne ako v prípade ostatných súčasti Západo-afrických osád, skratkou názvu kolónie ("G."). Po vyhlásení nezávislosti bola zavedená súčasná vlajka.
Galéria.
&lt;/div align="center"&gt;
Vlajka Spojených arabských emirátov

Vlajka Spojených arabských emirátov má tri vodorovné pruhy, zelený, biely a čierny, pri žrdi je zvislý pruh červenej farby (jeho šírka sa rovná štvrtine dĺžky vlajky). Ide teda o kombináciu panarabských farieb v novom usporiadaní. Vlajka vznikla v r.1971.
Andrej Kvašňák

Andrej Kvašňák (* 19. máj 1936, Košice – † 18. apríl 2007, Praha) bol legendárny česko-slovenský futbalista. Preslávil sa ako výborný záložník a nebezpečný hlavičkár. Bol vyhlásený za "Sparťana storočia".
Bol rozvedený, mal dvoch synov a tri vnúčatá.
Klubová kariéra.
S profesionálnym futbalom začal v roku 1956 na vojenčine v Dukle Pardubice, potom rok pôsobil v slovenskom VSS Košice a následoval prestup do Sparty Praha. S tímom získal dva ligové tituly – v rokoch 1965 a 1967). Odohral celkom 248 ligových zápasov a strelil 83 gólov.
Reprezentácia.
Za reprezentáciu Česko-Slovenska odohral celkom 47 zápasov a vsietil 13 gólov. Dvakrát hral na majstrovstvách sveta, v roku 1962 získal striebro. Z Majstrovstiev Európy 1960 má bronz.
Scott Davis

Scott Davis (* 27. august 1962, Santa Monica, Kalifornia, USA) je bývalý americký profesionálny tenista. Počas svojej kariéry vyhral 3 turnaje ATP v dvojhre a 22 turnajov vo štvorhre.
Kelly Jones

Kelly Jones (* 31. marec 1964, Fort Gordon, Georgia, USA) je bývalý americký profesionálny tenista. Počas svojej kariéry vyhral 2 turnaje ATP v dvojhre a 8 turnajov vo štvorhre.
Derrick Rostagno

Derrick Rostagno (* 25. október 1965, Los Angeles, Kalifornia, USA) je bývalý americký profesionálny tenista. Počas svojej kariéry vyhral 1 turnaj ATP v dvojhre a jeden turnaj vo štvorhre.
Scott Melville

Scott Melville (* 4. august 1966, Fort Ord, Kalifornia, USA) je bývalý americký profesionálny tenista. Počas svojej kariéry vyhral 9 turnajov ATP vo štvorhre.
Luke Jensen

Luke Jensen (* 18. jún 1966, Grayling, Michigan, USA) je bývalý americký profesionálny tenista. Počas svojej kariéry vyhral 10 turnajov ATP vo štvorhre.
Ne bis in idem

Ne bis in idem je latinský výraz, ktorý značí "nie dvakrát o tom istom" - nemožno trestať dvakrát za ten istý prečin. Autorom tohto právneho princípu mal byť údajne Demostenes, zrejme však pochádza z rímskeho práva.
Vlajka Bangladéša

Vlajka Bangladéša – tvorí ju zelený list, v ktorom je červené kruhové pole o polomere rovnom pätine dĺžky listu, posunuté k žrdi o dvadsiatinu dĺžky vlajky od stredu. Červený kruh symbolizuje novo vychádzajúce slnko slobody aj preliatu krv v boji za ňu, zelene pole znamená nadšenie mládeže a zeleň dedín Bangladéša aj jeho vzťah k islamu. Vlajka v tejto podobe pochádza z roku 1972; počas roku 1971 bola navyše v červenom kruhu, umiestnenom vtedy uprostred listu, žltá silueta mapy štátu.
Podobu vlajky navrhol maliar Quamrul Hasan. Po prvýkrát bola vlajka predstavená 3. marca 1971 na Dhackej univerzite. Pri vyhlásení nezávislosti 23. marca 1971 ju šejk Mujibur Rahman vyvesil na svojej rezidencii. Vlajka bola navrhnutá zámerne bez polmesiaca a hviezdy, pretože tieto symboly sú znakom západo-pakistanského islamizmu. Vlajka bola používaná počas vojny o nezávislosť a 17. januára 1972 bola nahradená jednoduchšou verziou. Jedným z dôvodov bola obťažnosť správneho nakreslenia mapy Bangladéša na obe strany vlajky.
Vlajka Barbadosu

Vlajka Barbadosu má tri zvislé pruhy, v prostriedku žltý (symbolizuje piesok brehov ostrova), po stranách modré (more a obloha obklopujúce ostrov). V strede listu je umiestnený čierny mýtický Neptúnov trojzubec (naznačuje spojenie života ostrovanov s morom), ktorého tri hroty symbolizujú demokratický princíp vlády – z ľudu, s ľudom a pre ľud. Trojzubec bol emblémom ostrova už v koloniálnom období, ale po vyhlásení nezávislosti bola odstránená násada, aby tak bolo zdôraznené, že Barbados skoncoval s pochmúrnou minulosťou. 
Vlajka bola zavedená roku 1966.
Vlajka Belgicka

Vlajka Belgicka má tri zvislé pruhy, čierny, žltý a červený. Pomer strán listu národnej vlajky je 2:3. Jej farby sú odvodené zo znakov Brabantska, Flámska a Hennegavska a najprv sa objavili – vo vodorovne usporiadaných pruhoch – počas protirakúskeho brabantského povstania v roku 1789. V dnešnej úprave je vlajka známa od roku 1830 (v roku 1831 bola uzákonená ústavou) a určite je odrazom francúzskej trikolóry.
Vlajka Belize

Vlajka Belize je tmavo modrá, pri hornom a dolnom okraji má úzke červené pruhy (ich šírka sa rovná desatine šírky vlajky) a v prostriedku veľké biele kruhové pole, v ktorom je štátny znak vo venci 50 zelených vavrínových lístkov. Znak má štít rozdelený obrátenou vydlicou. Vpravo hore je drevená palica a pádlo, vľavo sekera a dvojručná píla. Je to pripomienka ťažby a transportu dreva, hlavne mahagonového (mahagonovník je tiež v pozadí znaku), predtým základu ekonomiky zeme. Dopravu dreva do Európy pripomína trojsťažňová plachetnica. Strážcovia štítu sú mestic (zo sekerou) a kreol (s pádlom). Na stuhe je heslo "SUB UMBRA FLOREO" ("V tieni rozkvitám"). Počet lístkov vavrínového venca symbolizuje rok 1950, kedy sa aktivizovalo hnutie za oslobodenie zeme z britskej nadvlády. 
Vlajka sa používa od vyhlásenia nezávislosti v roku 1981 a nadväzuje na vlajku zavedenú polooficiálne už v roku 1950 a viac rozšírenú od roku 1965, ktorá však bola vlastne vlajkou "Zjednotenej ľudovej strany". Preto bola na žiadosť "Zjednotenej demokratickej strany" doplnená červenou farbou tejto opozičnej strany, a to vo forme vodorovných prúžkov.
Cudná Barbora

Cudná Barbora je prvá opereta, ktorú skomponoval Oskar Nedbal. Premiéra sa konala 14. septembra 1910 vo Vinohradskom divadle v Prahe. V nasledujúcom roku ju uviedli aj vo Viedni. Opereta mala istý úspech, ktorý stačil na to, aby naštartoval Nedbalovu kariéru operetného skladateľa. Libreto napísali Rudolf Bernauer a Leopold Jacobsen. Nebolo príliš kvalitné. Z hudobnej stránky chýba operete salónny valčík. Autor využíva české hudobné motívy, aj keď dej operety sa odohráva v Anglicku, čo spôsobuje istý nesúlad. Najväčším kladom operety je skvelá inštrumentácia diela.
Obsah.
I. dejstvo.
Lord Halifax presadil zákon, podľa ktorého ak muž kompromituje ženu, musí si ju vziať.
V hostinci U cudnej Barbory sa Halifax stretáva s Pittifoxom, ktorý mu má vrátiť ľúbostné listy, ktoré kedysi písal Pittifoxovej žene. Tú chce Halifax v hostinci aj navštíviť, ale pomýli si dvere a skončí v izbe u Barbory. Barbora nie je príliš cudná a keďže sa jej Halifax veľmi páči tak situáciu využije a zburcuje ľudí v hostinci.
II. dejstvo.
Na základe vlastného zákona si Halifax musel Barboru vziať. Neprejavuje však o ňu záujem. Na plese sa Barbora snaží prebudiť manželovu žiarlivosť a preto začne koketovať s mladým poručíkom Johnym. Halifax to však opláca koketovaním s Johnyho milou Kitty.
III. dejstvo.
Nešťastná Barbora uteká domov k rodičom. Halifax však medzitým zistil že ju vlastne miluje, takže ide pre ňu, aby si ju odviedol. Kitty a Johny sa tiež udobria.
Štátny znak Belize

Štátny znak Belize pozostáva z bieleho kruhového poľa, v ktorom je štátny znak vo venci 50 zelených vavrínových lístkov. Znak má štít rozdelený obrátenou vidlicou. Vpravo hore je drevená palica a pádlo, vľavo sekera a dvojručná píla. Je to pripomienka ťažby a transportu dreva, hlavne mahagónového (mahagónovník je tiež v pozadí znaku), predtým základu ekonomiky zeme. Dopravu dreva do Európy pripomína trojstažnová plachetnica. Strážcovia štítu sú mestic (zo sekerou) a kreol (s pádlom). Na stuhe je heslo SUB UMBRA FLOREO (V tieni rozkvitám). Počet lístkov vavrínového venca symbolizuje rok 1950, kedy sa aktivizovalo hnutie za oslobodenie zeme z britskej nadvlády.
Štátny znak Albánska

Štátny znak Albánska je červený s čiernym dvojhlavým orlom, korunovaným červenou žlto lemovanou Skanterbegovou helmou (predtým za čias komunizmu bola nad orlom pätcípa hviezda s červenou výplňou a žltým lemovaním). Dvojhlavý orol bol pôvodne symbolom byzantskej ríše, od roku 1463 ho užíval ako svoj emblém albánsky národný hrdina a osloboditeľ od tureckého jarma Gjergj Skanderbeg. Albánsko má dodnes prívlastok zem orlov a jeho obyvatelia sa hrdo nazývajú potomkami orlov. Červená farba symbolizuje krv Albáncov preliatu za slobodu zeme v bojoch proti tureckým a neskôr i iným nepriateľom.
Vlajka Botswany

Vlajka Botswany je modrá s čiernym vodorovným pruhom v strede, lemovaným dvoma úzkymi bielymi prúžkami (9:1:4:1:9). To predstavuje spolužitie čierneho a bieleho obyvateľstva pod modrým africkým nebom (modrá však súčasne symbolizuje i životodárnu vodu, potrebnú pre celý štát). Vlajka vznikla v roku 1966.
3. symfónia (Brahms)

Symfónia č.3 F-dur, Op. 90 je dielom Johanna Brahmsa. 
Vznik.
Skladateľ ju dokončil v roku 1883, šesť rokov po jeho druhej symfónií. Dielo malo premiéru 2. decembra toho istého roku vo Viedni pod taktovkou Hansa Richtera. Richter symfóniu ihneď prirovnal k Beethovenovej "Eroike" a nazval ju "hrdinskou". Vzhľadom na to, že Brahms skládal výlučne absolútnu hudbu, nemožno s týmto priprovnaním celkom súhlasiť, hoci je nepochybné, že v porovnaní s druhou Brahmsovou symfóniou, tretia priniesla viac dramatiky, pátosu a zápalu. 
Charakteristika.
Symfónia pri typickom prevedení trvá približne 40 minút a má štyri vety:
Prvá veta obsahuje kontrastné témy. Hneď úvodná z nich je výrazná, ušľachtilá a plná energie. Druhá, pomalá veta je pokojná, vo forme voľných variácií a odráža úprimnosť a hravosť skladateľovej duše. Tretia veta nie je typickým živým scherzom, ale skôr zamyslenou romancou. Štvrtá veta predstavuje vrchol celej symfónie a má skutočne heroický charakter. Nekončí však víťaznou fanfárou, ale tichým zadosťučinením.
Nm

Nm alebo nm môže byť:
Nanometer

Nanometer (značka nm) je fyzikálna jednotka dĺžky v metrickej sústave, zodpovedajúca jednej miliardtine (1×10−9) metra. Používa sa na označenie rozmerov a vzdialeností molekúl, atómov a elementárnych častíc. V nanometroch sa vyjadruje aj vlnová dĺžka v oblasti viditeľného svetla.
Vlajka Cypru

Vlajka Cypru je biela vlajka, ktorá nesie žltú (medenú) mapu Cypru (ktorého meno je odvodené z gréckeho názvu pre meď) a pod ňou dve skrížené olivové vetvičky – symbol túžby po mieri a vyrovnaní medzi gréckymi a tureckými obyvateľmi ostrova. Biela je farbou mieru, žltá môže byť považovaná i za farbu nerastného bohatstva (medi). Vlajka bola zavedená roku 1960 podľa ujednania z roku 1956, ktoré stanovilo, že musí mať neutrálnu kresbu i farby a nesmie reprezentovať ani grécke ani turecké obyvateľstvo ostrova.
Vlajka Čile

Vlajka Čile má dva vodorovné pruhy, biely a červený, pri žrdi modré karé s bielou päťramennou hviezdou. Červená farba symbolizuje krv preliatu za slobodu krajiny, biela snehom pokryté Andy, modrá oblohu klenúcu sa nad štátom. Biela hviezda, používaná už dávnymi čilskými Indiánmi, znamená jednotu a slobodu národa; jej päť cípov je niekedy spájaných s piatimi pôvodnými provinciami štátu.
Vlajka vznikla v období bojov za oslobodenie Čile v roku 1817 a je vlastne zjednodušenou verziou vlajky Spojených štátov, ktorej farby nesie.
Galéria.
&lt;/div align="center"&gt;
Tyflopédia

Tyflopédia alebo oftalmopédia alebo optopédia je odbor špeciálnej pedagogiky, ktorý sa zaoberá rozvojom, výchovou a vzdelávaním osôb zrakovo postihnutých a ich profesným, spoločenským a životným uplatnením.
Bar

Bar môže byť:
bar (alebo b.) je značka jednotky tlaku bar.
BAR môže byť:
Vlajka Číny

Vlajka Číny obsahuje tradičné čínske farby a bola inšpirovaná vlajkou sovietskou. Má červené pole, v jeho hornom rohu je veľká žltá päťramenná hviezda, ktorú obklopujú štyri žlté hviezdy menšie, pootočené vždy tak, aby jeden ich cíp smeroval do stredu veľkej hviezdy. Podľa oficiálnej interpretácie predstavuje veľká hviezda spoločný program a jednotu ľudu vedeného komunistickou stranou, malé hviezdy reprezentujú robotníkov, roľníkov, malú buržoáziu a vlasteneckých kapitalistov, teda štyri sociálne skupiny, ktoré sa zúčastňujú spoločného programu socialistickej výstavby. Červená je farbou revolúcie, ale v minulosti symbolizovala Číňanov. Vlajka bola zavedená roku 1949.
Galéria.
&lt;/div align="center"&gt;
Vlajka Dánska

Vlajka Dánska svojim vzhľadom pripomína dobu svojho vzniku, obdobie krížových výprav, a je považovaná za najstaršiu trvale používanú vlajku na svete, tzv. "Dannebrog", čiže dánske súkno. Pravdepodobný pôvod má vo vojnovom prápore svätej ríše rímskej, ktorá v Dánsku videla svojho vazala. Je červená s typickým škandinávskym bielym krížom.
Legenda hovorí, že krvavočervená zástava s bielym krížom sa objavila ako znamenie z neba dánskemu kráľovi Valdemarovi II. počas jeho výbojov do Estónska 15. júna 1219 pri meste Lyndanis (v miestach dnešného Tallinnu). V skutočnosti mohla byť darom od pápeža v čase križiackych výprav. Stalo sa tak vo chvíli, keď dánske vojská nebezpečne zakolísali a zázračne zoslaná vlajka vraj dodala bojovníkom silu k víťazstvu. Podľa inej verzie sa kráľovi Valdemarovi zjavil v predvečer bitky na ohnivo-červenom poli biely kríž ako dobré znamenie pre nastávajúce stretnutie a dánske vojská išli pod vlajkou takto vyzerajúcou druhý deň skutočne do víťazného boja.
Preto sa v Dánsku dodnes každoročne 15. júna oslavuje deň Dannebrogu. Najstaršie doklady dokumentujúce vlajku pochádzajú však až z polovice 14. storočia, kedy už existovali vlajky Rakúska a Anglicka. Štátna a vojnová vlajka má vidlicový tvar.
Škandinávsky kríž.
Zástava bola pôvodne štvorcová, ale neskôr sa predĺžila základňa a rameno kríža smerujúce k vlajúcej časti. Táto vlajka sa stala vzorom pre mnohé iné zástavy.
Zámorské územia.
Faerské ostrovy.
Faerské ostrovy sú samosprávne teritórium patriace Dánsku. Zástava ma nórske farby, ibaže v inom zoskupení. Toto pripomína skutočnosť, že ostrovy boli kedysi súčasťou Nórska.
Grónsko.
Grónsku zástavu navrhol miestny umelec a prijali ju v roku 1985. Vlajka pozostáva z dánskych farieb, pričom biela farba predstavuje ľad a červená symbolizuje slnko.
Galéria.
&lt;/div align="center"&gt;
Pravica (politika)

Pravica je vágne označenie politických skupín, najmä politických strán a politických smerov. Ide o protiklad pojmu ľavica. Vzhľadom na nejasnú definíciu pojmu pravica, na veľa politických názorov a odlišností v programoch jednotlivých politických strán môže byť označenie strany za pravicovú, či ľavicovú predmetom sporov. 
Termín prešiel od svojho vzniku vývojom a v rozličných obdobiach označoval rozličné politické smery (skupiny). 
Vznik a vývoj pojmu.
Označenie vzniklo na konci 18. storočia v období Francúzskej revolúcie podľa toho, že takto označovaná skupina poslancov sedela v parlamente vpravo. Vpravo sedela najprv aristokracia a monarchisti a teda za daných okolností zástancovia starého poriadku, v neskoršom priebehu revolúcie vpravo sedeli zástancovia bohatého meštianstva a slobodného trhu (takisto teda skôr zástancovia vyšších vrstiev). Vľavo sedeli zástancovia ľudu (spočiatku vrátane meštianstva, neskôr bez meštianstva), a tým pádom za daných okolností zástancovia stále väčších zmien. 
V súčasnosti sa často stierajú rozdiely medzi pravicovými a ľavicovými stranami. Veľmi často vládnuce ľavicové strany z dôvodov zabezpečenia ekonomického rastu zavádzajú opatrenia typické skôr pre pravicu a naopak pravicové vlády, hlavne z populistických dôvodov, zavádzajú opatrenia typické skôr pre ľavicu.
Pravicové strany na Slovensku.
Mimoparlamentné strany.
Uvedené strany niekedy kritériá pravicových strán nespĺňajú a bývajú označované tiež ako stredové či ľavicové strany.
Domáce kino

Domáce kino je termín, ktorý označuje komplexný systém na prehrávanie videa vo filmovej kvalite a audia v koncertnej kvalite doma, obe porovnateľné s kvalitou reprodukcie v klasickom kine.
Technicky obyčajne pozostáva z kvalitného, napríklad plazmového alebo iného širokouhlého televízneho prijímača, DVD prehrávača (staršie aj VHS video prehrávača) a kvalitnej sady reproduktorov, napríklad v priestorovom zapojení Dolby Surround alebo Dolby Digital.